ଏଷ୍ଟ୍ରୋପିପେଟ  (ଇଂରାଜୀ ଭାଷାରେ ), ଅନ୍ୟମାନଙ୍କ ମଧ୍ୟରେ ଓଗେନ ବ୍ରାଣ୍ଡ ଏହାର ଏକ ବିକ୍ରୟ ନାମ, ହେଉଛି ଏକ ଔଷଧ ଯାହା ଋତୁବନ୍ଦ ଏବଂ ଓଭାରି ବିଫଳତାର ଲକ୍ଷଣକୁ ଚିକିତ୍ସା କରିବା ପାଇଁ ବ୍ୟବହୃତ  । ଋତୁବନ୍ଦ ପରବର୍ତ୍ତୀ ଓଷ୍ଟିଓପୋରୋସିସ ରୋକିବା ପାଇଁ ମଧ୍ୟ ଏହା ପୂର୍ବରୁ ବ୍ୟବହୃତ ହୋଇଥିଲା । ଏହା ପାଟିରେ ଦିଆଯାଏ । ସାଧାରଣ ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବିନ୍ଧା, ସ୍ତନ ଯନ୍ତ୍ରଣା, ଅନିୟମିତ ଯୋନୀପଥ ରକ୍ତସ୍ରାବ, ପେଟ କଷ୍ଟ ଏବଂ ଅଇ ହୋଇପାରେ । ଅନ୍ୟ ପାର୍ଶ୍ୱ ପ୍ରତିକ୍ରିୟାରେ ଉଚ୍ଚ ରକ୍ତଚାପ, ଯକୃତ ସମସ୍ୟା, ଉଚ୍ଚ ରକ୍ତ ଶର୍କରା ସ୍ତର, ଫୁଲା, କେଶ ଝଡ଼ିବା ଏବଂ ଯୋନୀପଥ ଖମୀର ସଂକ୍ରମଣ ହୋଇପାରେ । କ୍ୱଚିତ୍ ରକ୍ତ ଜମାଟ ବାନ୍ଧିବା କିମ୍ବା ପିତ୍ତାଶୟ ରୋଗ ହୋଇପାରେ । ଏହା ଏକ ଇଷ୍ଟ୍ରୋଜେନ୍, ବିଶେଷ ଭାବରେ ଇଷ୍ଟ୍ରନ୍ ସଲଫେଟ୍ ଲବଣ ଏବଂ ପିପେରାଜିନ ଯାହା ଶରୀରରେ ଏଷ୍ଟ୍ରୋନ୍ ଏବଂ ଏଷ୍ଟ୍ରାଡିଓଲରେ ପରିଣତ ହୁଏ । ୧୯୫୦ ମସିହାରେ ପ୍ରଥମେ ଆମେରିକାରେ ଏଷ୍ଟ୍ରୋପିପେଟ ବ୍ୟବସାୟିକ ଭାବରେ ତିଆରି କରାଯାଇଥିଲା । ଯୁକ୍ତରାଷ୍ଟ୍ରରେ ୦.୭୫ ମିଗ୍ରା ବିଶିଷ୍ଟ ୧୦୦ ବଟିକାର ମୂଲ୍ୟ ପ୍ରାୟ ୫୦ ଡଲାର ଥିଲା । ୨୦୨୧ ସୁଦ୍ଧା ଯୁକ୍ତରାଷ୍ଟ୍ରରେ ଏହାର ଉତ୍ପାଦନ ବନ୍ଦ ହୋଇଯାଇଛି ।